 Osun Election 2018: Àwọn ọlọpàá fi tajútajú tú àwọn ọmọ ẹgbẹ PDP tó fẹhónú hàn nítorí ìbò Ọṣun Sẹnetọ Dino Melaye wọyá ìjà pẹlú àwọn ọlọpàá níbi ìfẹhònú hàn tí ẹgbẹ PDP ṣe Iroyin fi idi rẹ mulẹ pe awọn ọmọ ẹgbẹ oṣelu PDP fi ẹhonu han niluu Abuja, ti wọn si fi ẹsun kan iṣakoso Aarẹ Muhammadu Buhari pe o fẹ ẹ ba eto oṣelu awaarawa jẹ ni Naijiria nitori eto idibo sipo gomina to waye nipinlẹ Ọṣun, nibiti ẹgbẹ oṣelu APC ti jawe olubori. Ṣugbọn ko pẹ ti iwọde naa bẹrẹ ni awọn ọlọpaa bẹrẹ si ni wọ iya ija pẹlu àwọn to n ṣe iwọde ọhun, ti wọn si da afẹfẹ tajutaju si agbegbe ti iwọde naa ti n waye. Content is not available End of Facebook post, 1 Olori ile igbimọ asofin agba ati asoju-sofin lAbuja Bukola Saraki ati Yakubu Dogara wa lara awọn eekan ẹgbẹ oṣelu PDP to wa nibi ifẹhonu han naa. Ẹgbẹ òṣèlú PDP fẹsùn kan Ààrẹ Muhammadu Buhari pé wọn fẹ ba ètò ìṣèjọba àwaarawa jẹ ní Nàìjíríà. Alukoro ẹgbẹ nàá, Kọla Ologbondiyan, sọ pé àwọn yóò gbé ìwé ẹsùn nàá lọ sí ọdọ àjọ INEC àti iléèṣẹ ọlọpàá. Ologbondiyan sọ fún BBC pé àwọn n fi ẹhónú hàn nítorí ìhùwàsí àjọ INEC lórí ọnà tó gbà ṣètò ìdìbò gómìnà tó wáyé ní ìpínlẹ Ọṣun. Saraki léwájú ẹgbẹ PDP láti fẹhónú hàn nítorí ìbò Ọṣun Asọjú ẹgbẹ APC, Gboyega Oyetọla ni wọn kéde lẹyìn tí àtúndì ìbò wáyé. Olùdíje lábẹ ẹgbẹ PDP, Ademọla Adeleke ló jáwé olúborí nínú ètò ìdìbò tó kọkọ wáyé. Ologbondiyan ní ìjọba apápọ àti ẹgbẹ APC fẹ ẹ mọọmọ da ètò ìṣèjọba àwaarawa Nàìjíríà jẹ ni. Àti pé ó yẹ kí àjọ INEC dá dúró láì gba àṣẹ lọwọ ẹnikẹni. Ó ní ṣùgbọn àjọ INEC n ṣiṣẹ gẹgẹ bi ẹka kan nínú ẹgbẹ òṣèlú tó wà ní ìṣàkóso. Ṣugbọn, ajọ INEC sọ fun BBC lọjọ Ẹti pe awọn ko jẹbi ẹsun ṣiṣe mago-mago lasiko eto idibo gomina to waye ni ipinlẹ Ọṣun ti ẹgbẹ oṣelu PDP fi kan awọn. Akọwe ikede fun alaga ajọ INEC, Rotimi Oyekanmi sọ pe ajọ naa ko fọwọsowọpọ pẹlu ẹgbẹ osṣelu kankan lati jale ibo ni Ọṣun. Ọgbẹni Oyekanmi sọ pe awọn seto idibo gomina lỌṣun ni ibamu pẹlu bi awọn ṣe maa n ṣe eto idibo lọdọọdun, paapa ọdun 2015. Kọla Ologbondiyan sọ pé èsì ìbò tí INEC kéde ní ìpínlẹ Ọṣun kò bá òfin mu, tó sì yẹ kí ọgá àgbà fún INEC, Mahmood Yakubu kọwé fi ipò rẹ sílẹ Saraki léwájú ẹgbẹ PDP láti fẹhónú hàn nítorí ìbò Ọṣun Oyekanmi sọ pe eto idibo to waye lỌṣun gan an lo ti i daraju ninu gbogbo idibo gomina ti ajọ naa ti ṣe, nitori bi awọn eroja idibo ṣe tete de si awọn ibudo idibo, ati pe ni nkan bi i aago mẹjọ aarọ ni ida mejidinlọgọrun awọn ibudo naa ti wa ni ṣiṣi. Àwọn kọmisana ajọ INEC meji to ba àwọn to sẹ iwọde ọhun sọrọ, May Agbamuche-Mbu ati Mohammed Haruna, sọ pe ajọ INEC ti pinnu lati ṣe eto idibo ti ko ni i ni ikunsinu ninu lọdun 2019. Oyekanmi sọ pe irọ ni PDP pa pe ajọ INEC n ṣiṣẹ fun ẹgbẹ oṣelu APC. Nigba ti ẹgbẹ PDP wa ni iṣakoso, ẹsun kan naa ni ẹgbẹ oṣelu APC fi kan INEC pé a n ṣe atilẹyin fun wọn, ṣugbọn ni bayii ti APC naa ti wa nipo, PDP naa tun n sọ ẹsun kan naa. INEC sọ pé ki ẹgbẹ PDP fi ọkan balẹ, pe wọrọwọ ni eto idibo 2019 yoo lọ, ti ko si ni i si mago-mago kankan. : Wahala nla bẹ silẹ lọjọ Ẹti lasiko ti ẹgbẹ alatako googi ni Naijiria, PDP, ṣe iwọde niluu Abuja. 